正秀行脚
作者：釋月磵
朝代：宋

paragraphs: 長老小師不參禪，只爲尋常見得慣。
汝今別我要行脚，與汝謾說箇公案。
我亦黄龍長老兒，少年發志大猶低。
一筇行徧半天下，要勘諸方老古錐。
發足仍發勇猛志，莫把參禪當容易。
只今諸老若晨星，半人所在亦須至。
山僧年老已心孤，那堪送汝更寫偈。
出門步步好爲人，九萬里程一鵬翅。